 Proteste violente în Beirut. Libanezii sunt furioși, forţele de ordine folosesc gaze lacrimogene.
Proteste violente au loc în Beirut, unde manifestanţii au intrat în conflict cu forţele de ordine. Libanezii sunt furioşi, au ieşit în stradă să ceară demisia Guvernului. Cel puţin 154 de persoane au fost ucise în exploziile care au avut loc marţi şi peste 6.000 rănite, sunt ultimele cifre. Autorităţile estimează că numărul victimelor va creşte pe măsură ce continuă operaţiunile de salvare. Peste 60 de persoane sunt încă dispărute în Beirut.
Durerea şi furia au pus stăpânire pe libanezii din Beirut. Oamenii dau vina pe autorităţi pentru tragedia petrecută marţi. Au reluat protestele, se cer demisii.Guvernatorul regiunii a fost alungat cu pietre dintr-un cartier comercial din centrul Beirutulu.Libanezii au pregătit spânzurători simbolice pentru membrii guvernului, pe care îi acuză că au facilitat explozia.Forţele de securitate s-au mobilizat înaintea protestului din această seară. La această oră, încearcă să împrăştie manifestanţii cu gaze lacrimogene. Hassan Diab, premierul Libanului: "Nu mă feresc de oameni. Nu mă deranjează să îi întâlnesc, sunt parte a acestui popor. Veţi merge pe străzi astăzi? Vă întâlniţi cu oamenii? Nu ştiu când voi merge, dar sunt alături de oameni. Nu mă tem de furia oamenilor. Au tot dreptul să fie supăraţi şi furioşi. După treizeci de ani de corupţie.“Autor: Cristina Ioniceanu.